**PASKAIDROJUMA RAKSTS**

**Madonas novada pašvaldības 31.08.2022. saistošajiem noteikumiem Nr. 33**

**“Kārtība, kādā tiek segti braukšanas izdevumi izglītojamajiem Madonas novadā”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Saistošo noteikumu nepieciešamības pamatojums | Saskaņā ar Administratīvo teritoriju un apdzīvoto vietu likuma pārejas noteikumu 17. punktu 2021. gada pašvaldību vēlēšanās ievēlētā novada dome izvērtē bijušo novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.Saskaņā ar Ministru kabineta 22.06.2021. noteikumu Nr.414 “Braukšanas maksas atvieglojumu noteikumi” 12. nu 13.punktu ārpus pilsētas teritorijas dzīvojošiem vispārējās pamatizglītības iestādes izglītojamiem ir tiesības saņemt kompensāciju – 1.–9. klases izglītojamajiem 100 % apmērā par braukšanas izdevumiem, bet klātienes 10.–12. klases izglītojamajiem izglītojamiem – 50 % apmērā. Šajos noteikumos noteikts, ka izglītojamie sabiedriskajā transportā biļeti iegādājas par pilnu maksu, un braukšanas izdevumus viņiem pašvaldības noteiktajā kārtībā sedz no attiecīgās pašvaldības budžeta. |
| 2. Īss saistošo noteikumu satura izklāsts | Ar saistošajiem noteikumiem noteikta finansiāla palīdzība ģimenēm ar bērniem, kuri iegūst izglītību Madonas novada pašvaldības vispārējās un profesionālās ievirzes izglītības iestādēs. Papildus Ministru kabineta noteikumos noteiktajiem atvieglojumiem, braukšanas izdevumu kompensācijas 10.-12.klašu izglītojamajiem ir palielinātas līdz 100% apmēram, kā arī kompensēti tiek braukšanas maksas izdevumi uz profesionālās ievirzes izglītības iestādēm.Saistošie noteikumi nosaka kārtību, kādā Madonas novada pašvaldībā tiek nodrošināti izglītojamo pārvadājumi, kā arī gadījumus, kad izglītojamajiem ir tiesības saņemt braukšanas maksas izdevumu kompensāciju, un kārtību, kādā Madonas novada pašvaldība nodrošina šīs kompensācijas saņemšanu. |
| 3. Informācija par saistošo noteikumu ietekmi uz pašvaldības budžetu | Lēmumam ir tieša ietekme uz pašvaldības budžetu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes |
| 5. Informācija par administratīvajām procedūrām | Papildu administratīvās procedūras nerada |
| 6. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas.  |

Domes priekšsēdētājs A.Lungevičs